CELEX: 32017R1234
Language: bg
Date: 2017-07-03 00:00:00
Title: Регламент за изпълнение (ЕС) 2017/1234 на Комисията от 3 юли 2017 година относно класирането на някои стоки в Комбинираната номенклатура

8.7.2017   
               
               
                  BG
               
               
                  Официален вестник на Европейския съюз
               
               
                  L 177/29
               
            РЕГЛАМЕНТ ЗА ИЗПЪЛНЕНИЕ (ЕС) 2017/1234 НА КОМИСИЯТА
      от 3 юли 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 3 юли 2017 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор
            
            
               Генерална дирекция „Данъчно облагане и митнически съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Съставно изделие, състоящо се от следните части:
                     
                                 —
                              
                              
                                 вертикална алуминиева колона, висока приблизително 95 cm, с ос в основата и по едно пластмасово колело, прикрепено към всеки от двата края на оста,
                              
                           
                                 —
                              
                              
                                 сгъваема хоризонтална алуминиева греда, предназначена за стъпване, с пластмасово колело, прикрепено към далечния край, и спирачен механизъм към него,
                              
                           
                                 —
                              
                              
                                 куфар с външна повърхност от формован пластмасов материал, с размери приблизително 55 cm × 30 cm × 20 cm, прикрепен към вертикалната колона с отварящи се скоби.
                              
                           Изделието е предвидено за употреба от лица на възраст най-малко 8 години. Функцията му на средство за пренос на вещи може да се съчетае с функцията на тротинетка или изделието може да се тегли или бута с цел придвижване на куфара с помощта на колелата, когато хоризонталната греда е изправена.
                     Вж. изображенията на изделието (*1)
                     
                  
                  
                     4202 12 50 
                  
                  
                     Класирането се определя от общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 4202 , 4202 12  и 4202 12 50 .
                     Изделието е съставно. Главната му функция е пренасянето на вещи в куфара. Това може да се извършва по два начина: в първия случай потребителят стъпва на хоризонталната греда и задвижва изделието (като гредата е наведена във водоравно положение), а във втория потребителят бута или дърпа изделието като обикновен куфар на колела (като гредата е изправена в отвесно положение).
                     Частите на тротинетката (които не са части от обикновените куфари или чанти на колела, а именно: сгъваемата хоризонтална греда с пластмасово колело (със спирачка) са допълнителни по своята същност и улесняват преноса на вещи в куфара. Следователно куфарът придава на изделието неговия основен характер. Поради това класирането в позиция 8716  като друго превозно средство или в позиция 9503  като тротинетка се изключва.
                     Следователно изделието трябва да се класира в код по КН 4202 12 50  като куфар с външна повърхност от формован пластмасов материал.
                  
               
            
         
            (*1)  Изображенията са само за информация